**Mă-ntreb mereu copile**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă-ntreb mereu copile

Mă-ntreb mereu copile, unde ești acum,

tu nu te mai întorci, că ai plecat departe,

tu ai plecat odată cu floarea de salcâm,

dar te voi căuta și dincolo de moarte!

O, cât mi-e de dor să te mai văd odată,

odată doar aș vrea să te mai strâng la piept,

și-apoi o veșnicie, copile, să aștept

să simți cum te pătrunde dragostea de tată!

Să te mai strâng la piept, îmi este tare dor,

să-ți spun îți mulțumesc că-ai stat atât cu mine,

te-aș întreba din nou dacă ești bine,

cu dragostea de tată, încă-ți sunt dator!

cu dragostea de tată, încă-ți sunt dator,

dar, deși copile, tu știi că te-am iubit,

nu știu de ce copile, am fost eu pedepsit,

să duc ca pe o cruce acest fierbinte dor!

Mă-ntreb mereu copile, unde ești acum,

tu nu te mai întorci, că ai plecat departe,

tu ai plecat odată cu floarea de salcâm,

dar te voi căuta și dincolo de moarte!